Brangi Maksina…
Pinigus gavau pačiu laiku.
Lik sveikas, Čojau. Aš tavęs niekada nepamiršiu.
Nesaugu per ilgai užsibūti vienoje vietoje.
Aš keliu pavojų tiems, kuriuos myliu.
Ačiū Dievui.
Sėdau į lėktuvą su keliais Čojaus draugais marksistais.
PIETŲ AMERIKA
KGB suteikė man naują vardą.
Olga Ričbičskaja.
EUROPA
Ir patikėjo man naują darbą.
SSRS
Labai prasmingą darbą.
Skalbti Didžiojo teatro šokėjų bandažus.
Artistiškumas. Grakštumas, Maksina. Tai atperka bet kokį skausmą.
O tada pamačiau jį.
Vladimirą Nurejevą.
Teisingai. Netikrą Rudolfo pusbrolį.
Maksina, aš įsimylėjau.
Artimiausias kelias savaites koncertai vyks operos teatre „Kirovas“.
Kas žino, kur patrauksim toliau?
Varšuva? Samarkandas? Pasaulis yra toks platus.
Šitokia daugybė nepažintų šalių ir vyrų.
Gal tokia ir yra mano tikroji prigimtinė teisė?
Laisva, bet persekiojama pasaulio moteris?
Linkiu ir tau išsilaisvinti.
Do svidanija – Olga.
Linda yra laisva ir vėl įsimylėjusi.
O aš esu čia – išsiskyrusi ir įstrigusi su savo buvusiuoju.
Ji krečia kvailystes tik todėl, kad seniai nesimylėjo.
O tu tai mylėjaisi? Nes man taip neatrodo.
Tokioje situacijoje atsidūrėme todėl, kad ji atidavė mano protėvių namą
tikram mafiozui.
Tai padariau tik todėl, kad Pinkis tavęs nenužudytų.
Man nereikia apsaugos, Maksina. Liaukis mane saugojusi.
Jei būtum pasisaugojęs su mano manikiūrininke,
nebūtume atsidūrę tokioje situacijoje.
Ir vėl tas pats.
Šitas nesąmones spręskite tarpusavyje.
Nes dabar dirbate mums.
Tu taip dažnai čia vaikštai, kad mane paskyrė dirbti su tavim.
Gali nedėkoti.
Tik niekaip nesuprantu, kodėl mano klubas turi tapti magnetu mafiozams?
Na, ne Pinkis yra svarbiausias.
Dž. Edgaras yra įsitikinęs, kad Palm Biče veikia sovietų agentas.
Kuris kontroliavo Pinkio veiksmus visą šį laiką.
- Nežiūrėk į mane. - Nežiūriu.
Tas žmogus yra gerai informuotas ir labai protingas.
Tai nori, kad leistume Pinkiui toliau daryt nusikaltimus, kol rusų šnipas
save demaskuos, o tada jūs jį suimsit?
Jūsų klubas yra mūsų masalas.
Kodėl tik Linda turėtų džiaugtis darbu su rusais?
Aš sutinku.
Tai rimta, Maksina.
Tarptautiniu lygiu.
Būk labai atidi. Pinkio bendru gali būti bet kas.
Išskyrus jį.
Puiku. Vėluoju į „nuotkūdikio“ sutiktuves, kurias Micei rengia Daina.
Norėjai pasakyt „kūdikio“.
Ne, Maksina. „Nuotkūdikio“. Tai nuotakos ir kūdikio sutiktuvės.
Turėtų būt smagu.
Taip. Bus smagu. Labai smagu.
Na, aš irgi vėluoju.
Susitinku su savo naujuoju partneriu Pinkiu,
kad aptartume nusikaltimus ir būdus, kaip geriausia juos įvykdyti.
Man patinka būt gangstere.
O man patinka „nuotkūdikių“ sutiktuvės.
Gyvenimas toks nenuspėjamas.
Daglasas buvo vedęs ir laukėsi vaiko.
Ant mano pečių gulė Delakorčių namai, nusikaltimai ir naujas vaidmuo.
Aš nepažinau savęs.
O kaip dabar? Per gili ar per maža iškirptė?
Dabar geriau.
Duok man dar gurkšnelį tų sulčių nuo nervų.
Ačiū.
TAKSI
Naujo gyvenimo pradžia.
Man reikia prigulti.
Robertai!
Kas čia guli ant sofos?
Tu.
Ką?
Maksina?
Kas tu tokia?
Mirabelė.
Tavo sesuo.
Mano kas?
PAREMTA DŽULIET MAKDENIEL KNYGA
„MR. & MRS. AMERICAN PIE“
Elegancija ir prabanga.
To „Palm Royale“ ima vis labiau stigti.
Bet prasideda nauja era.
Ji vadinasi „Su Evelina Rolins-Martines verčiau nejuokauti“.
Rytoj čia vyks mūsų pirmas ypatingos svarbos renginys.
Ponios Daglasas Delakortės „nuotkūdikio“ sutiktuvės.
Viskas turi būt nepriekaištinga.
Noriu priminti, kad Palm Biče yra tik viena ponia Delakortė.
Jei čia pasirodys šita netikėlė,
varykite ją
nuo vartų.
- Supratot? - Taip, ponia.
- Garsiau. - Taip, ponia!
Turiu tau milijoną klausimų.
Iš kur tu? Kokia mėgstamiausia tavo spalva?
Šunų veislė? Makaronų forma?
Kodėl tu tokia girta vidury dienos?
Iš Tenesio. Žalia. Šnauceris. Vamzdeliai.
Paprastai aš tiek daug negeriu.
Aš truputį jaudinausi, supranti, dėl susitikimo su garsiąja Maksina.
Garsiąja? Tęsk.
Apie tave rašo visi laikraščiai. Kita Palm Bičo karalienė.
Tavo neištikimas vyras palieka tave visų akivaizdoje.
Gana apie mane. Grįžkim prie tavęs.
Tu irgi augai našlaičių prieglaudoje, kaip aš?
Aš augau su mama ir tėčiu.
Spėju, jie turėjo vietos tik vienam vaikui.
Eni beni tiki… Mirabelė.
Velnias. Čia mano mafiozas.
Tai – nacionalinio saugumo klausimas.
Tu būk čia ir ilsėkis, o kai grįšiu,
mudvi apie viską pasikalbėsim.
- Gerai jau. - Gerai.
Aš tik tuputį pamiegosiu…
pasnausiu ir… tada…
Ji yra girta tavo kopija, atsidanginusi neaišku iš kur, Maksina.
Liaukis.
Laukiu nesulaukiu, kol galėsiu pristatyt ją Palm Bičui.
Ji galėtų apsigyventi čia… ir padėti man rūpintis klubu.
Galėtume pasivadinti „M&M's“.
Sveiki atvykę į Rakelės klubą.
Ši siena bus nugriauta, kad tilptų fontanas.
Buenos días, Evelina.
Atėjau savo pinigų.
Kaip manai, kas suteikė tas paskolas su paslėptomis sąlygomis, kurias grąžinai?
Būtent. Aš jas grąžinau.
Tu grąžinai tai, ką tas mulkis buvo man skolingas, o už apsaugą
man priklauso komisiniai
kiekvieną savaitę.
Grynaisiais.
Rakele, aš persigalvojau dėl šunų lenktynių galiniame kieme,
bet mane šiek tiek trikdo klubo pavadinimas.
Kas su juo negerai?
Manyčiau, jame turėtų būt mano vardas. „Maksinos klubas“.
Kodėl Rakelės klubas turėtų taip vadintis?
Visų pirma, tai yra mano namas, ir aš esu partnerė.
Bet aš esu žmona. O žmona yra aukščiau visų.
O jeigu atsisakysiu?
Darbuotojai pasirašę kolektyvinę sutartį. Pasakysiu jiems išeiti, ir jie išeis.
Grasini mums?
Jis tikrai nekviečia mūsų į kepsnių vakarėlį, Edi.
Na, man laikas į popiečio sauną.
Ten man geriausia galvoti.
Nemanai, kad klubas turėtų būt toks prašmatnus kaip „Palm Royale“?
Juk mes abi norime įveikti Eveliną.
Rakelės klubas bus naktinis.
Jis niekada nenukonkuruos įnoringo senojo „Palm Royale“.
Jį galėtų sukompromituoti tik baseine rastas negyvėlis.
Maksimai!
Ačiū.
„Palm Royale“ dirba dienomis. Rakelės klubas – naktimis.
Telaimina Dievas Ameriką.
Kuo jis save įsivaizduoja, po galais?
- Kam skambini? - Tau tai nepatiktų.
Rakelės klubas. Maksina klauso.
Maksina, turiu problemą su Pinkiu, o tai reiškia mūsų bendrą problemą.
Ne. Bežaisdama golfą susižalojai mažąjį pirštelį?
Kaip apmaudu, Evelina.
Ką tu čia paistai? Negirdėjai, ką sakiau?
Na, niekas nematys to tavo sužaloto pirštelio.
Manyčiau, tau tereikia naujų pirštinaičių.
Tau su galva negerai?
Susitinkam mados namuose. Tučtuojau.
- Virdžinija. - Ką Evelina turėjo galvoje,
minėdama problemą dėl Pinkio?
Evelina susidūrė su labai rimta problema dėl mažojo pirštelio.
- Kvaila teniso trauma. - Girdėjau, golfo.
Žinojai, kad sportinės traumos yra 12-asis „tylusis žudikas“ Amerikoje?
Į mados namus. Viso, Virdžinija.
Tie čekiai – sutiktuvėms?
Ne, brangute. Tai yra parama politikams.
Po mano kalbos Mardžorės Meriveter Post šokių vakare
vokai tiesiog plūste plūsta.
Bepinigiai kairieji siunčia po penkis ar dvidešimt dolerių.
Bet žiūrėk, Mice. Gavome net 500 dolerių čekį
nuo Nacionalinės moterų organizacijos.
Kas galėjo pagalvoti?
Dagas jau turėjo čia būti.
Kaskart, kai jo nematau, galvoju, kad jis atsidūrė Pinkio naguose.
Tau reikėtų nerimauti ne dėl Pinkio.
O dėl Maksinos.
Kai tik nublanksta naujosios draugės grožis,
vyras visada prisimena, kuo jį žavėjo senoji jo draugė.
Aš tebesu graži.
Ir švytinti.
Esu nėščia, graži ir švytinti.
- „Mirk, Daina, mirk“. - Ką?
„Mirk, Daina, mirk“.
Kaip tu nesupranti? Jis nuo Normos.
Kodėl Norma turėtų norėti tavo mirties?
Ji žino, kad aš žinau, jog ji nužudė Akselį.
Ji nori mane nutildyti.
Pavojinga būti demokratu.
Tu kai ką palikai…
Pasiilgai manęs?
Čia tavo tikrasis balsas?
Taip pat kalbu prancūziškai, itališkai
ir švilpiamąja Kanarų salų kalba.
Maniau, kad tu kalėjime.
Mane išleido už užstatą.
Todėl nusprendžiau aplankyti kai kuriuos senus draugus Palm Biče.
Norėjau padaryt mažutę staigmeną tavo draugužei Maksinai, bet tada…
- Tada kas? - Pamačiau tave
ir supratau, kodėl grįžau čia.
Ne todėl, kad pakenkčiau Maksinai.
Tu manęs nebeįviliosi į savo melo pinkles.
Norėčiau, kad galėčiau tau meluoti.
Būtų daug lengviau.
Tai, kad esame čia… Tai yra…
Likimo ženklas.
Antroji mudviejų proga pabėgti.
Aš turiu draugą.
Kas tas laimingasis?
Faras, kuris tave suėmė.
Na, tas faras buvo labai gražus.
Klausyk, nežinau, ką ketini daryt Maksinai,
bet verčiau palik ją ramybėje.
Ir verčiau dink iš Palm Bičo,
kol neįdaviau tavęs žmogui, kurį myliu.
Jei tik galėtum įduoti mane žmogui, kurį myli.
Prašau, išeik.
- …Palm Bičo radijo programą WEATSN 104. - Prašau.
Ir labai teisingai darote.
Tikiuosi, jis to vertas, Robertai.
Taip.
Dieve, kaip gera.
Delakorte. Kur buvai dingęs?
Pinki. Sveikas, bičiuli.
- Dingai kaip į vandenį. - Taip.
Buvau labai užsiėmęs pasiruošimu „nuotkūdikio“ sutiktuvėms.
Nuotakos ir kūdikio…
Žinai, ką? Nesvarbu.
Žinai, kai dingai ir nustojai su manim bendrauti,
pajutau nepagarbą iš tavęs.
Parodyk man pagarbos ženklą, Delakorte.
Ką tu siūlai?
Na, kūdikio sutiktuvės vyks rytoj…
„Nuotkūdikio“.
Gali parodyt man pagarbą viešai, paskelbdamas mane savo vaiko krikštatėviu.
Ševro oda, audinys ir mezginiai.
Viskas, ką turime, kaip prašei…
Sveiki.
Greimanai. Prašau, palik mus vienas.
Iš pirštinių asortimento.
Matei jos nagų odeles?
Kuo čia dėtos pirštinės?
Mudviem nesaugu kalbėtis telefonu.
Mums reikia atsikratyt tų Kimberli-Marko.
Jei pasakysiu kaip, ar tu vėl tapsi mano drauge
ir leisi man grįžti į „Palm Royale“?
Dėl Dievo meilės. Žinoma.
Būsiu tavo draugytė ir leisiu tau grįžti į klubą.
Bet kaip man atsikratyt to mafiozo?
Tai neįmanoma. Čia ir visa bėda.
Pinkis nėra šiaip mafiozas, Evelina.
Jį kontroliuoja įtakingas rusų agentas.
Pala. Rusai Palm Biče?
Žinau. Tai beprotiška.
Reikia ką nors sugalvoti.
Ką darytų Norma?
- Suimtų į geležinį kumštį. - Ji nužudytų ką nors.
Tau nepatinka kepsnys?
Jis kietas ir sausas.
Atsiprašau. Turbūt perkepiau.
Mačiau tave…
su kitu vyru.
Neturiu net teisės dėl to pykti, nes pats esu vedęs.
Jis mane tik pabučiavo.
Ir viskas.
O tada aš jam liepiau dingti velniop iš šio miesto,
jei jis nenori, kad jį vėl suimtų mano gražus ir seksualus draugas.
„Vėl“?
Pala…
- Tomai… - Dieve.
- Tomai… - Tai… Tai ne…
Tomai?
Bučiavaisi su pavojingiausiu aferistu Palm Biče
- ir pasakei jam, kad esu tavo draugas? - Aš nepagalvojau.
Galiu netekti darbo ir pensijos.
Savo…
- Savo šeimos… - Tomai…
Kur eini?
Nagi.
Persistengei.
Kaip ir su kepsniu.
Įgnybkit man!
Maksina,
visad svajojau apie pižamų vakarėlį su sese.
- Svajojai apie mane? - Žinoma.
Mano širdyje visad žiojėjo tuštuma dėl Maksinos.
Žinai, kol nežinojau tavo vardo, vadinau tave Anete.
Mano širdyje irgi žiojėjo tuštuma.
Savo tuštumą dėl Mirabelės pildžiau grožio konkursais ir klubais.
Įvairiais kitais dalykais.
Bet dabar, kai tu čia, aš nebejaučiu tuštumos.
Tiesiog… Pasakok viską.
Pradėk nuo tos akimirkos, kai gimei ir kai pasirinko tave, o ne mane.
Nekalbėkim apie nemalonius dalykus.
Man kilo mintis.
Išsipasakokim savo paslaptis.
Kokias paslaptis?
Slapčiausias paslaptis, kurias atskleistum tik savo dvynei.
Gerai.
Buvau laimingai ištekėjusi kone 20 metų,
o tai, manau, yra nemenka sėkmė.
Bet šiaip man nelabai sekasi.
- Na, meilėje. - Tikrai?
Tu tokia graži.
Ačiū.
Aš amžinai susimaunu.
Bandžiau pabučiuoti homoseksualų baseino prižiūrėtoją.
Sugadinau reikalus su teisininku, kuris galbūt yra ir ginekologas.
Puikiai tave suprantu.
Man neramu.
Neramu, kad tikroji meilė pasitaiko tik kartą gyvenime, o aš ją jau radau.
Mano giliausia ir tamsiausia paslaptis yra ta,
kad turbūt visą gyvenimą mylėsiu tik Daglasą.
Tiek to, tavo eilė. Giliausia ir tamsiausia paslaptis.
Gerai.
Mano giliausia, tamsiausia ir niekam pasaulyje nežinoma paslaptis ta,
kad dievinu jį.
Niksoną?
Ne!
Pimpį, pimpaliuką, peliuką, linksmakotį.
Dabar supratau.
Man visi vyrai yra vienodi.
Tu suradai savo žmogų. O man neramu, ar aš tokį rasiu,
nes koks tikslas būti su vienu vyru, jei gali turėt juos visus?
Logiška.
Pažaiskim žaidimą.
Gerai, tau patinka, kai tave apkabina ar kai tu apkabini?
- Kai aš apkabinu. - Ir man.
Gerai, mano eilė. Esi kada nors tai dariusi autobuse?
Ką? Tipo, tarpmiestiniame?
- Mokykliniame. - Ne.
Esi kada nors tai dariusi greitojoje?
Sveiki atvykę į „nuotkūdikio“ sutiktuves.
Dovanos nuotakai dedamos ant staliuko. Dovanos kūdikiui – pavėsinėje.
Mano gyvenimas atsidūrė pavojuje, bet šou turi tęstis. Sveiki.
- Dovanos kūdikiui – pavėsinėje… - Sveiki!
Labas.
Ačiū. Labai gražus.
Nėra už ką…
Mano krikštasūniui ar krikštaduktei nieko negaila.
Ačiū.
Ką ji turėjo galvoje sakydama „krikštasūnis“?
Pažįsti mane, Mice.
Man patinka malti liežuviu ir galėjau…
Galėjai ką?
Galėjau prasitarti, kad Kimberli-Marko
galėtų tapti vaiko krikštatėviais.
Krikštatėvių pareiga yra rūpintis vaiku,
jei kas nors nutiktų jo tėvams.
- Ir? - Jie nori mus nužudyti!
Ačiū.
Tie mafiozai nužudys mus ir pasiims visus pinigus.
Visus 82 milijonus.
Taip, na.
Mice, dabar turbūt pats laikas tau pasakyti,
kad tikrasis skaičius yra 41 milijonas.
Daglasai…
Pasakiau Maksinai, kad ji gaus pusę pinigų, kai gims vaikas.
Tu tik „malei liežuviu“.
Teisininko akivaizdoje.
- Dagai! - Man reikia išgerti.
Į sveikatą, Daglasai.
Manai, kad nešioji savyje mažytį džiaugsmą.
Tu neturi supratimo.
Iš tikrųjų tai yra 82 mln. dol. vertės tiksinti bomba.
Niekas nėra saugus šiame mieste. Niekas.
O ypač aš.
Sveiki.
Ne, neškite ją ant staliuko, brangute.
Prašau. Ne, ant staliuko.
Dieve. Nė minutės poilsiui.
Manau, kai kam tokios suknelės yra tiesiog būtinos, tiesa?
Gali pasilikti. Ji tavo.
Ačiū.
- Kokie jie buvo? - Kas?
Tėvai. Nieko apie juos nepasakojai.
Niekas negalėtų pasakyti, kad esu gera žmonių žinovė,
bet esu tikra, kad jie buvo blogi žmonės.
Liūdna girdėti.
Patikėk manim, tau pasisekė, kad augai našlaičių prieglaudoje.
Tuo tarpu aš vogiau mašinas prie rankdarbių reikmenų parduotuvės
arba plėšiau bankus.
- Ką? Tu plėšei bankus? - Taip.
Geriausia išmokta mano pamoka buvo karatė smūgis.
Mama su tėčiu išmokė mane kung fu, kad padėčiau jiems plėšti bankus,
nes jie buvo įsikalę į galvą, ir buvo teisūs,
kad niekas nesitiki pamatyt mergaitės, mokančios karatė smūgį.
Buvau gan mažo ūgio ir putlutė.
Ta storuliukė rodydavo savo karatė smūgį tiems,
kurie prieštaraudavo mamos ir tėčio norui apiplėšti banką.
Dar kartais ir dabar taip elgiuosi,
kad nustebinčiau žmones.
Taigi,
štai kodėl jie pateko už grotų.
Ne, jie išlipo iš tos balos sausi.
Šiaip ne taip. Gali patikėti?
Ne, jie pakliuvo už grotų todėl, kad prisižaidė su mokesčiais.
Tiesiog nemokėjo jų.
- Mokesčių vengimas? - Taip.
Mokesčių vengimas.
Štai kaip galiu pričiupti Pinkį su Rakele.
Banalus, gan paplitęs, bet nelegalus veiksmas.
Senas geras Alo Kaponės stiliaus mokesčių vengimas.
Žinau, kad juos galima tuo apkaltinti, nes Rakelė visada moka grynaisiais.
Mirabele, tu genijė!
Tokia jau aš.
Paprastai viršininkai nebando užmegzti ryšių su savo darbuotojais,
bet aš nieko prieš, nes jausmas yra abipusis.
Nuostabu.
Bet prieš dešimt minučių tavęs klausiau, ar tavęs kada nors prašė
padaryti darbe tai, kas būtų…
Kaip čia pasakius?
Ne visai teisėta.
Dvasia ryžtinga, bet kūnas silpnas.
Vis viena man atrodo, kad nesupratai mano klausimo.
Džedai, visur tavęs ieškau.
Baigiasi krevetės, pasirūpink tuo.
Pratęsime vėliau.
- Kas čia buvo? - Ką darytų Norma?
Ji pasirūpintų, kad Pinkis būtų nužudytas.
- Būtent tai ji ir padarytų. - Dios mío.
Evelina.
Tik nesakyk, kad bandei išsiaiškinti, ar Džedas nužudytų Pinkį.
Aišku, kad ne.
Gal ir šmėkštelėjo tokia mintis
kažkur labai toli, bet…
Ne, pažvelk į mane. Tu ne žudikė.
- Tu ne tokia. - Iš kur žinai, kad ne?
- Tada šito tikrai nenorėčiau žinoti. - Puiku.
Išspręsiu visas mūsų problemas viena, brangus mano vyre.
O tau nieko apie nieką nereikia žinoti. Viską padarysiu pati,
kad tavo sąžinė liktų švari. Elgiesi kaip Daglasas.
Taip nesąžininga.
Na, vedybos yra nesąžiningas reikalas.
Aš pabūsiu tavo Maksina.
Kur eini?
Tau geriau nežinoti.
Man labai reikia tavo paslaugos, sesut.
Žinoma. Sakyk.
Noriu perspėt Eveliną, kad Pinkis su Rakele klastoja finansinius duomenis,
bet Virdžinija negali žinoti, kad išeinu iš namų.
Todėl tau teks apsimesti manimi.
- Klasikinė apgaulė. - Taip.
Gerai, planas toks. Tu eisi plauti mašinos.
Bet plausi ją labai tikroviškai.
- Šitą tai aš moku. - Puiku.
Eik jau plauti.
Kempines rasi garaže!
Slaptas perėjimas tuneliu.
Dieve, kaip man patinka šis namas.
Suknistas gyvenimas.
Na. Sveikas, nepažįstamasis.
Viskas įgriso iki gyvo kaulo.
Pinkis, Micė.
Sumautas rusų šnipas Palm Biče.
Dieve, kaip galėjom įsivelti į tokią pavojingą nesąmonę?
Pakeitei šukuoseną?
Eime vidun, pavaišinsiu tave gėrimu. Regis, tau nepakenktų.
Sugalvojau planą.
Tokį paprastutį planą.
Nori, išduosiu?
Taip, žinoma.
Mudu pabėgsim.
Tu ir aš.
Aišku. Paaiškink konkrečiau.
Ne, aš rimtai, Maks.
Negaliu vedžiot už nosies Pinkio ir laukt, kol federalai sugaus kažkokį svarbų rusą.
Čia tau ne tas pats, kas: „Daglasai, tau buvo liepta skristi į Šarlotę.
Kur skrendi, po galais? Kodėl nekeiti kurso į Šarlotę?“
Tai daug didesnis spaudimas.
Kaip tavo… buvusi žmona.
Turėtum žinoti, kad aš viską sutvarkysiu.
Buvusios žmonos planas,
bet, mielasis, negaliu tau jo išduoti, nes mudu išsiskyrę.
Dieve, palikau mylimą moterį,
moterį, kuri būtų mane apsaugojusi nuo kažkokio Kubos mafiozo,
dėl moters, kuri amžinai manim skundžiasi.
Ir verčia mane jaustis visišku bukagalviu.
Tu nesi bukagalvis. Ir…
Neblogas.
- Tiesiog… - Žinau.
Vesk Micę, susilauk vaiko. Pasiimk pinigus.
Teisingai.
Būtent tai ir norėjau pasakyti.
O tada galbūt…
galbūt galėsime vėl būti kartu.
Pasidalintume tais pinigais
su seniai prarasta giminaite, apie kurios egzistavimą nė nežinojom.
Su viena šaunia mergina.
Įspūdingai gražia.
Tu mane priimtum atgal po visko, ką esu iškrėtęs?
Neskubink įvykių, Daglasai.
Neskubink įvykių.
Vyšnaitę?
Grįžk pas Micę.
Ir leisk man, Maksinai, pagalvoti.
Raidė Dė.
Už Daglasą!
Tomai.
Atsiprašysiu. Pone Diazai, kuo galėčiau padėti?
Turėjau tave pamatyti, nes noriu atsiprašyti.
Vakar negražiai pasielgiau.
Švenčiat kieno nors gimtadienį?
- Aš sutrukdžiau? - Visi švenčia.
Per įprastinį reidą gatvėje buvo sučiuptas vienas ieškomiausių Amerikos nusikaltėlių.
Kas toks?
Tavo princas, pažeidęs lygtinio paleidimo sąlygą ir norėjęs išvažiuot iš miesto.
Mums pasisekė.
Dabar man liepta jį apklausti.
- Ar tai blogai? - Turint galvoje, ką jis žino?
Jis arba ims mane šantažuoti, arba įduos mane viršininkams.
- Jis išsisuks, o man – galas. - Atleisk man.
Aš tik bandžiau jam pasakyti, koks esi man svarbus.
Dabar jis žino.
Beje, tai buvo jo lagamine.
Taip.
Tau reikėtų atsargiau rinktis draugus.
Esi proto bokštas.
Mokesčių tarnyba yra atskiras vyriausybės padalinys.
Jei šitaip pričiuptume jį,
nebereikėtų laukti, kad FTB pradėtų savo tyrimą.
- Verta pabandyti. - Taip.
Jūs tikrai matuositės visas iki vienos pirštines?
Na, pats sakei, kad svarbiausia yra mada.
Kaip įrodysim mokesčių vengimą? Įvaldysim per naktį buhalteriją?
Reikia sužinot, kur jie saugo savo apskaitos žurnalus
ir kitus įrašus.
Na. Tai Pinkis.
Pinkis pats yra buhalteris.
- Ką? - Pala, kiek dabar valandų?
Pusė dviejų.
Edis sako, kad nuo antros iki trečios val. Pinkis būna saunoje.
Vadinasi, jis bus nuogas. Vadinasi, jis neturės užrašinės.
- Sveikas. - Dabar 1970 m. Pirštinės išėjo iš mados.
Taigi, judu norit įduoti mus pačiam Huveriui?
Jūs niekada nesužinosit, kam aš dirbu.
Verčiau žiūrėk, kur taikaisi.
Noriu pakeisti interjerą.
Pagaliau supratau, ko šiai vietai trūksta.
Rusiško raudonumo.
Tuomet pasakysiu tau tris žodžius…
Kas tu tokia? Kūdikėlis?
Paleisk mane!
- Maksina, palauk. - Tau čia negalima,
- nurodymas iš viršaus. - Ne. Viskas gerai, Džedebedaja.
Nuo šiol su šia moterimi elkis kaip su karaliene.
Eime į pirčių zoną.
Ten Daglasas.
Daglasai.
Tu čia?
Taip.
Neklausk kodėl, bet reikia, kad tu nueitum į garinę.
- Į garinę? - Taip. Paklausyk.
Ten yra Pinkis, pasistenk kuo ilgiau jį ten užlaikyti. Prašau.
Tai tavo plano dalis.
Taip.
Mano plano.
Tikrai taip.
Gerai. Na. Eik pasipirtinti.
- Ačiū. - Dėkui.
Pažiūrėkim…
Mes tik sėdim.
- Pinki. - Dagai.
Puikus garas.
Sako, jis naudingas mūsų draugužiams.
Žinai, vaikams daryti.
Pala. Tik nesakyk, kad jau išeini.
Pinki, esi gerbiamas asmuo,
paslaptingas tarptautinis veikėjas ir, svarbiausia, šeimos žmogus…
Aš norėjau paklaust, gal galėtum duot man patarimą?
Žinoma.
Gerai. Kas?
- Ten dar du vyrai. - Velnias…
- Pala, sugalvojau. - Ką?
- Paskambink Edžiui. - Ne.
Edis aiškiai leido suprasti, kad nenori turėti nieko bendro
su mano inovacijomis.
Pasakyk Edžiui, kad jis į tai įsivėlęs, patinka jam tai ar ne.
Ne, nė už ką.
Štai kokią pamoką išmokau iš savo karčios patirties.
Santuokoje negalima slapukauti.
Negalima vienos paslapties uždengti kita.
Nes taip tik dar labiau atitolsite.
Viena gražią dieną
tas atitolimas taps norma.
O tada nespėsi nė mirktelėti, kaip jis užmegs romaną.
Išgirdau tave.
Na, nebandei su razinomis?
- Nepagalvojau apie razinas. - Tiesiog pabandyk…
Eime.
Na ir dvokas.
- Štai. Jis čia. - Kimberli-Marko. Taip.
- Gerai. - Štai.
Jo portfelis. Jis atidarytas.
Kur ji?
- Čia jos nėra! - Šūdas.
Ką dabar darysim? Po velniais, galais ir paraliais.
- Jie ten. Greičiau. Nagi. - Ką?
Žinai, kokią dažniausią klaidą daro vyrai?
Keičia žmonas.
Tai buvo tavo klaida.
Todėl ir atsidūrei tokioje situacijoje.
Aš, pavyzdžiui, niekada nekeisčiau savo žmonos.
Aš branginu Rakelę.
Saugau ją.
Ištikimybė yra svarbiausia.
Supranti?
Maksina, noriu pasikalbėti.
Maksina.
Kas per velnias?
- Taip. Klausau. - Robertai, branguti.
Kur tu?
Kaip tu?
Turiu tau du klausimus, Robertai.
Pirmas. Kodėl mano numylėti namai buvo paversti pigiu naktiniu klubu?
Maksina sudarė sandorį su Pinkiu,
kad išgelbėtų Daglasą. Ji neturėjo kitos išeities, Norma.
Robertai, tu išdavei Maksinai mano mažutę paslaptį?
Taip. Atleisk. Žinau.
Aš tau viską atleisčiau, meile mano.
O Maksina už viską sumokės.
Maksina!
Nieko nenori man pasakyti?
- Norma gyva. - Taip.
- Tada žinai, kad Maksina jos nenužudė. - Taip. Viską girdėjau.
Aš ją susekiau. Norma yra Palm Biče.
Reikia surasti Maksiną. Jai gresia didžiulis pavojus.
Na, ir ne tik Maksinai.
Manau, tau reikėtų su kai kuo susipažinti.
Ji ką – dauginasi?
Dėkui.
Maksina.
Mums džiugu tave čia matyti. Turbūt atėjai popietės arbatos.
Ne, tiesą sakant, aš atėjau…
Ko pageidautum: ikrų ar pyragaičių?
Ir to, ir to.
Kaip pageidausi.
Pavyko?
Sveikas.
Nenorėtum prisijungti?
Ikrai.
Profitroliai.
Dieve.
Mane žavi tavo meilė paprastiems dalykams.
Mudu esam puiki komanda.
Esi nuostabi moteris. Ir aš…
Man atrodo, kad pirmąkart matau tave tokią gražią.
Daglasai.
Esi vienintelis vyras, kurį mylėsiu amžinai.
Tu rimtai?
Kaip buvo pasakyta vakar.
Gal norėtum…
nueiti į nuošalesnę vietelę?
Rodyk kelią.
- Ką jūs čia darot? - Maksina.
- Maksina. Ačiū Dievui. - Kas yra?
- Tai Norma. Ji Palm Biče. - Po paraliais.
Klausyk, nuvešim tave į saugią vietą.
Ne. Klausykit… Na, gerai. Na, pirmiausia reikia į Delakorčių namus.
- Turiu pasiimt su savim Mirabelę. - Mes ką tik iš ten.
- Jos ten nėra. - Ką?
Mirabele negalima pasitikėti, Maksina.
Aišku, kad galima. Ką tu čia paistai? Ji mano dvynė.
Maksina. Patiko ikrai?
Labai skanūs. Ačiū.
Ką?
Ikrai.
Ji čia.
Rakele, mi amor.
Rakele!
Kas tai padarė? Kas?
Kas tai padarė?
- Kas tai padarė? - Maksina!
Maksina!
Niekas šitaip su manim nesielgia!
Pinki!
Atleisk.
Tu tokia graži, mi amor.
Tai buvo ypatinga.
Tai buvo…
šiek tiek trikdančiai, bet…
Gali nedėkoti, nepažįstamasis.
Dieve, kaip myliu tave.
Man
labai smagu tai girdėti.
Gerai. Na…
Turbūt Micė jau pasigedo manęs.
- Man reikėtų… - Gerai, viso.
Sveikutė.
Labas, sesut.
Mirabele.
Atvykai čia, kad pavogtum mano gyvenimą ir pinigus?
Robertas man viską pasakė.
Jis turi policijos blanką su tavo nuotrauka ir surašytu teistumu.
Smulkios vagystės, tapatybės vagystė ir…
Aš ne visada buvau teigiamoje įstatymo pusėje.
Dėl šito nesiginčysiu.
Bet šiuo atveju nepadariau nieko neteisėto.
Toks vyras… labai gražus homoseksualus vyras
su raumenimis ten, kur nė nemaniau, kad jų būna,
priėjo prie manęs ir pasakė, kad Palm Biče turiu seserį.
Ir kad jis man sumokės, kad su ja susitikčiau.
Man tereikėjo atvažiuoti čia ir laukti tolesnių nurodymų.
Bet tų nurodymų taip ir nesulaukiau.
Daugiau jis su manim nesusisiekė.
Buvau tokia vieniša tame motelyje ir pagalvojau,
kad vis viena ją susirasiu.
Norėjau susirasti seserį.
Turiu tau kai ką.
Pinkio užrašinė?
Iš kur ją gavai?
Nupūčiau dulkes nuo savo karatė smūgio.
Dar kai kas.
Pameni, sakei, kad gyvenime mylėsi tik Dagą?
Na, labai pasistengiau ir įsitikinau…
kad jis irgi tave myli ir mylės amžinai.
Ir aš tikrai…
tikrai tai žinau.
Tik nesakyk…
Tik nesakyk, kad permiegojai su Daglasu.
Negaliu paneigti,
kad mudviejų genitalijos susipažino.
Dieve.
Juk tu nepyksti, tiesa?
Manau, kad mūsų laukia ilgesnis pokalbis.
Pasakyk „ne“ arba „taip“.
Reikia ją kai kam perduoti.
Laikas yra be galo svarbu.
Ką? Kur eini?
Na, palauksiu prie baseino.
Šūdas.
Kaip malonu žinoti.
Atnešiu ją jums rytoj.
Regis, Mokesčių tarnyba jau ir taip jais domisi.
O ši užrašinė yra rimtas įrodymas, kurio jiems trūko.
Jie imsis Pinkio artimiausiomis dienomis.
Taip! Ir tada Palm Bičas bus mūsų, ponių, rankose.
- Labanakt, bičiuliai. - Labos nakties.
Mūsų, ponių, rankose?
Gal pamatei mano kitokią pusę.
Kuri tau nepatinka.
Nežinau. Tikiuosi, ne.
Eikš.
Pasimatysim namie.
- Turiu užbaigti reikalus. - Gerai.
Iki greito.
Reikia tave paslėpt saugioje vietoje.
Žinau motelį Vest Palm Biče,
bet manau, kad jūs per daug išpučiat tą reikalą su Norma.
Labiau reikėtų susirūpinti tuo, ką yra suplanavusi Maksinos sesuo.
Gerai. Pala.
Klausykit, man nesvarbu, ką ji yra padariusi.
Nereikėjo jos ten palikti.
Maksina.
Ta prakeikta kalė.
Išvertė Laima Banionienė